Referat af gårdlaugsbestyrelsesmøde den 27. august 2019

Deltagere: Merete, Rasmus, Ciséla og Judith.

Fraværende: Lars

**Kanin-/dyrehold i gården**

Begge kaninhold i gården er blevet afviklet. Buret i sydenden er ydermere også fjernet. Buret i midten af gården vil blive fjernet i nærmeste fremtid.

Det er beklageligt at det ikke har været muligt at finde en passende løsning så vi fortsat kan have kaniner i gården.

**Træ på scenen**

Mulighed for renovering af nuværende planker er ikke muligt. Vi får en opdateret pris på nyt egetræ. Hvis det er indenfor budget, vil udskiftningen ske snarest muligt.

**Gyngestativ i sydenden**

Gyngen er som tidligere nævnt ved at være slidt ned. Vi vil se på hvornår en udskiftning kan være mulig.

Udover selve gyngestativet er faldunderlag heller ikke i orden. Vi vil snarest se på at få udbedret dette. Dog ser det ikke ud til at der er penge til det på dette års budget. Der skal ligge et tilbud på en ”opdatering” af legepladsen til næste generalforsamling, da det evt. kan betyde en forhøjelse af ”kontingentet”.

**Opsparing til større vedligehold**

Da det er en ældre gård, er der flere større ting der skal renoveres indenfor en overskuelig tid (se ovenstående). Det skal undersøges nærmere hvor meget vi kan få lov at spare op. Dette skal evt. vedtages på næstkommende generalforsamling.

Dette punkt skal der fortsat arbejdes på.

**Rotter**

Der er ikke set rotter siden sidste møde. Holdes fortsat under opsyn.

**Oprydning / niveau af "lager" og rod i gården**

Vi fortsætter samarbejdet med Judith om at sørge for, at der er et rimeligt niveau (mindre) af materialer mm. i gården.

Aftalen med Judith er, at det sidste kaninbur er væk inden næste møde.

**Cykelsituationen**

Situationen blev igen diskuteret på mødet. Aftalen blev at Merete og Ciséla holder et møde og kommer med et oplæg på, hvordan vi kan minimere problemet med for mange cykler i gården. Det blev igen påpeget, at man ikke må parkere cykler langs bøgehækkene (se gårdreglerne der hænger ved portene).

Vi følger op på næste møde.

**Beskæring af træer og planter**

Det er desværre observeret at folk selv beskærer træer og planter. Dette er ikke tilladt. Har man ønsker så tag en snak med Judith, eller skriv til gårdlauget.

**Hundelorte gården.**

Der har desværre flere gange være hundelorte i gården. Gårdlauget vil gerne opfordre til at man lufter sin hund ”ude” inden man tager den med ind i gården. Husk - alle dyr skal være i snor.

**Hærværk på borde ved Skydebanegaden.**

Der er desværre nogen der har skruet flere skruer ud af bordene i den midterste gård (gård/port 2) ved Skydebanegade. Det må man selvfølgelig ikke. Det kan være meget farligt da bordene pludselig kan kollapse. Vi vil gerne opfordre alle til at være opmærksomme på dette.

**Næste møde.**

Næste møde vil være den 24/9 kl. 17:30.